Valstybinių ir savivaldybių švietimo

įstaigų (išskyrus aukštąsias mokyklas)

vadovų, jų pavaduotojų ugdymui, ugdymą

organizuojančių skyrių vedėjų veiklos

vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

ALYTAUS R. DAUGŲ VLADO MIRONO GIMNAZIJA

(švietimo įstaigos pavadinimas)

JURGITOS KAMANDULIENĖS

(švietimo įstaigos vadovo vardas ir pavardė)

**METŲ VEIKLOS ATASKAITA**

2024-01-19 Nr. \_\_\_\_\_\_\_\_

 (data)

Daugai

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai) Alytaus r. Daugų Vlado Mirono gimnazijos 2023-2025 metų strateginiame veiklos plane prioritetas teikiamas mokinių poreikiams, švietimo pagalbai, mokymosi patrauklumui, veiksmingumui bei mokinių tėvų lūkesčiams tenkinti. Dėmesys šioms sritims atsispindi Alytaus r. Daugų Vlado Mirono gimnazijos 2023 metų veiklos plane, kuriame iškelti 3 tikslai:1 tikslas – diegti atnaujintas pradinio, pagrindinio ir vidurinio ugdymo bendrąsias programas, įgyvendinant įtraukiojo ugdymo, STEAM, gyvenimo įgūdžių ir demokratinio ugdymo veiklos principus; 2 tikslas –  telkti pozityvią, saugią, pilietiškai aktyvią bendruomenę; 3 tikslas – sukurti funkcionalią, šiuolaikišką mokymo(si) aplinką, turtinant skaitmeninių priemonių bazę, įrengiant naujas edukacines erdves, jas pritaikant mokinių darbui. Atlikus Veiklos plano analizę paaiškėjo, kad mokytojai sistemingai ir intensyviai tobulino savo profesinę kompetenciją. Visiems norintiems buvo išpirktos pedagogas.lt licencijos, 12 mokytojų turi Eduka klasės licencijas, 10 – Word Wall. 100 proc. mokytojų dalyvavo 14 skirtingų kursų, seminarų apie įtrauktį, lankėsi įvairiuose seminaruose, skirtuose UTA, gerino skaitmeninio raštingumo bei lyderystės kompetencijas. 4 mokytojai dalyvauja „Vedliuose“, 1 pedagogas kvalifikaciją tobulina EdTech skaitmeninės švietimo transformacijos kursuose. Gimnazijos pedagogai žiniomis, patirtimi ir gauta informacija pasidalijo metodinėse grupėse. Mokytojai žinias pritaikė praktiškai – pamokose pagal poreikį ir galimybes naudojo įvairias inovatyvias mokymo priemones, kompiuterines programas, mokymosi aplinkas: socrative.com., testų kūrimo įrankį Forms, ,,Kahoot“, Prezzi, Word Wall, Eduka klasę, Glogster, Canva, Plickers, youtube kanale esančius įrašus, Pedagogas.lt epamokas ir kt. Alovėje lauko klasėje pastatyta pavėsinė, įrengtas vabaliukų ,,viešbutis“, QR kodai yra sukurti mokyklos viduje esantiems augalams atpažinti. Siekiant ugdymo procesą padaryti patrauklų ir veiksmingą, mokytojai pamokas organizavo ne tik mokyklos patalpose, bet ir kitose erdvėse: 27 pamokos vyko Daugų miestelio erdvėse, 13 pamokų STEAM centre, 17 pamokų Alovės lauko klasėje, 4 bibliotekoje, 2 zoologijos sode, 2 kartus atvyko muziejus ant ratų, 35 kartus ugdymas organizuotas edukacinių išvykų metu. Kultūros paso lėšos išnaudotos 100 proc. Kitas efektyvus ugdymo būdas – integruotos pamokos, kai mokiniai įgyja įvairias kompetencijas mokant keliems mokytojams. Integruotų pamokų 2023 metais pravesta 115 (2022 m. – 90). Projektinės veiklos arba projektinių veiklų tęstinumas taip pat paįvairina ugdymo procesą bei ugdo mokinių kompetencijas. Alytaus r. Daugų Vlado Mirono gimnazijoje tęsiamos respublikinio projekto „Demokratinio ugdymo principais grįstų praktikų įdiegimas Lietuvoje“ veiklos. Šiais metais demokratinio ugdymo principais buvo vedamos II g ir IV g klasių valandėlės. 5-8, I-IV g klasių mokiniams buvo vykdomas kino sklaidos ir edukacijos projektas „Kino busas“. Aktyviai veiklas vykdė MEPA. Mokomoji medžiaga buvo integruota į 46 pamokas (iš viso dalyvavo 819 mokiniai). Gimnazijoje surengta 15 renginių, 5 iš jų skirti Europos dienai paminėti. Daugų Vlado Mirono gimnazija 2023 metais buvo 8 vietoje iš 85 Lietuvos mokyklų, dalyvavusių projekto vykdyme. Koordinuojanti mokytoja ir mokiniai, dalyvavę projekte, lankėsi Euroscolos dienos renginyje Europos Parlamente Strasbūre 2023 m. lapkričio mėnesį.  Ugdymas buvo vykdomas ir neformaliuoju būdu, organizuojant įvairius renginius. 2023 metais įgyvendinti visi suplanuoti valstybinių švenčių minėjimai ir kiti renginiai. Informacija dalintasi socialiniuose tinkluose, arsa.lt, danielius.net. Pasiektas rezultatas – mokinių kūrybiškumo, pilietiškumo, komunikavimo kompetencijų ugdymas.  Mokiniams sudarytos sąlygos lankyti įvairius neformaliojo ugdymo būrelius. Alovės pagrindinio ugdymo skyriuje neformalaus švietimo užsiėmimus lanko 93 proc. mokinių, Daugų gimnazijoje – 86 proc. Nuo 2023 m. rudens Venciūnų ikimokyklinio ugdymo skyriuje yra keramikos būrelis, Daugų ikimokykliniame skyriuje – robotikos. Prioritetas teikiamas mokinių saviraiškai, meno ir sporto sritims. Tai atsispindi ir rezultatuose. Alytaus r. šaudymo varžybose „Taiklusis šaulys“ užimtos I, II vietos, Alytaus r. pradinių klasių mokinių kvadrato varžybose iškovota I vieta, estafetiniame bėgime „Mirono kelias“ laimėta II vieta, pradinių klasių orientacinėse varžybos užimta II vieta, Alytaus r. Daugų Vlado Mirono gimnazijoje surengtos 2 autorinės mokinių parodos.  Didelis dėmesys gimnazijoje skirtas specialiųjų ugdymosi poreikių turinčių mokinių ugdymui ir pagalbai. 2023 m. gruodžio 31 d. duomenimis mokykloje (su skyriais) buvo 42 specialiųjų ugdymosi poreikių turinčių mokinių, iš jų 17 mokinių turi didelius poreikius, o 25 mokiniai – vidutinius. Pagalbą teikė logopedas, socialinis pedagogas, psichologas, 4 mokytojo padėjėjai. Nuo 2023 m. lapkričio 6 d. gimnazijoje pradėjo dirbti specialusis pedagogas. Tai itin reikšmingas pasiekimas, nes jam esant galima užtikrinti pedagoginės psichologinės tarnybos skirtą pagalbą specialiųjų ugdymosi poreikių vaikams, o jų ugdymą padaryti veiksmingesnį. Bendradarbiavimas bei mokytojų kompetencijų tobulinimas davė rezultatų. 2022-2023 m. m. 9-10 mokėsi – 48 mokiniai, t. y. 6 mokiniais daugiau nei 2021-2022 m. m., 6-8 – 99 mokiniai, o 2021-2022 m. m. – 92. 2022-2023 mokinių ugdymosi kokybės rodiklis – 73,5 proc., kai 2021-2022 – 67 proc. Mokiniai pasiekė gerų rezultatų olimpiadose ir konkursuose. Reikšmingiausi laimėjimai:* Lietuvos mokinių technologijų olimpiada ,,Kūrybos virusas 2023“ II VIETA;
* Respublikinė sporto ir meno šventė „Adamkiada“ I VIETA už meninį pasirodymą;
* Respublikinė sporto ir meno šventė „Adamkiada“ I VIETA už protmūšį;
* „Moki žodį, žinai kelią“– tarptautinis kalbų konkursas Varėnoje I VIETA;
* Nacionalinis ADVENTUR geografijos žinių konkursas „Pažink Lietuvą ir pasaulį“ laimėtas BRONZOS medalis;
* VI –asis literatūros festivalis „Laukinės vaivorykštės“. Už eilėraščio sukūrimą – geriausias debiutas, I VIETA;
* Lietuvos bendrojo ugdymo mokyklų mokinių konkurse „Būk saugus 2023“ II VIETAS laimėjo Daugų Vlado Mirono gimnazijos komanda ir Alovės pagrindinio ugdymo skyriaus komanda.
* Lietuvos mokinių konkurso „Saugokime jaunas gyvybes keliuose“, automobilių jaunųjų vairuotojų varžybose, asmeninėse varžybose II VIETA.
* Respublikiniame pradinių klasių mokinių kūrybinių darbų konkurse „Ateities Lituanica“ II VIETA .
* Etnokultūrinio projekto „Mūsų lobynai“ Dzūkijos ir Suvalkijos regionų etnokultūros varžytuvės II VIETA ALYTAUS APSKRITYJE.
* Lietuvos mokinių konkurso „Saugokime jaunas gyvybes keliuose 1-4 kl. saugaus eismo konkurse „Šviesoforas“ III VIETA ALYTAUS APSKRITYJE.
* Dzūkiškų dainų konkursas ,,Širdzim apdainuota“ II VIETA ALYTAUS APSKRITYJE.
* Dzūkijos regiono mokinių vaizdo darbų konkursas „Europa mano mokykloje“ laimėta III vieta, europarlamentaro Broniaus Ropės padėka ir kelionė į Jūrmalą.
* MEPA programos vykdymas, 6 vieta tarp šalies mokyklų.

 7 mokiniai olimpiadose ir konkursuose Alytaus r. savivaldybių etape laimėjo I vietą, 7 mokiniai – II vietą, vienas mokinys užėmė III vietą.  Mokiniai ne tik stengėsi mokytis, dalyvauti konkursuose, bet savo žinias pasitikrino organizuojamose patikrose.  100 proc. 4 klasės mokinių gavo Pradinio ugdymo pasiekimų pažymėjimus, 15 mokinių laikė NMPP patikrinimus. Gimnazijos matematikos rezultatas 58,8 proc., o skaitymo – 48,9 proc. Visi mokiniai išlaikė matematiką: 1 mokinys pasiekė aukštesnį lygį, 11 – pagrindinį lygį, 3 – patenkinamą. Pagrindinio lygmens vidurkis atitinka šalies vidurkį. Skaityti mokiniams sekėsi sunkiau: 1 mokinys pasiekė aukštesnį lygį, 9 – pagrindinį, 4 mokiniai patenkinamą, vienas mokinys nepasiekė patenkinamo lygmens. 2023 metais pradinėse klasėse dėmesys buvo skiriamas IT įgūdžių ugdymui, mokiniai mokėsi dirbti kompiuteriu informatikos kabinete. Visiems 1-4 klasių mokiniams išpirkta edukaklase.lt licencija. Mokiniai atliko įvairių dalykų užduotis kompiuteriais, mokėsi ieškoti informacijos internete, atliko diagnostinius testus. 8 klasės mokiniai taip pat laikė NMPP patikrinimus. Aštuntokams geriau sekėsi laikyti skaitymo testą: 2 mokiniai pasiekė aukštesnį lygį, 17 – pagrindinį, 7 mokiniai – patenkinamą. Pagrindinio lygmens vidurkis aukštesnis už šalies vidurkį. Mokiniams, nepasiekusiems matematikos patenkinamo lygmens, skirta 20 konsultacijų grupėse, kuriose mokomasi ne daugiau kaip po 5 mokinius. 8 ir I g klasėse matematikos pamokose klasės dalinamos į grupes. 100 proc. II g klasės mokinių gavo Pagrindinio ugdymo pasiekimų pažymėjimus. PUPP patikrinime gerai sekėsi lietuvių kalba ir literatūra, 1 proc. padidėjo mokinių skaičius, kurie pasiekė aukštesnį pasiekimų lygį lyginant su 2022 m. Daugiausia problemų kėlė matematika. Mokiniams nepasiekusiems patenkinamo lygmens skirta 20 konsultacijų grupėse, kuriose mokomasi ne daugiau kaip po 5 mokinius III g klasėje. Brandos egzaminus laikė 12 mokinių, 100 proc. jų gavo Brandos atestatus. Lietuvių kalbos ir literatūros VBE rezultatai aukštesni už savivaldybės rezultatus, siekia respublikos rezultatų vidurkį. Vienas mokinys gavo 100 balų. Išaugo skaičius mokinių, kurie pasiekė pagrindinį pasiekimų lygį. 2022 metais tokių mokinių buvo 52,6 proc., o 2023 metais – 66,7 proc. Matematikos neišlaikė du mokiniai (2022 metais tokių mokinių buvo 7). 25 proc. mokinių pasiekė pagrindinį pasiekimų lygį (2022 metais tokių mokinių nebuvo). Matematikos rezultatai labai panašūs į šalies matematikos egzamino rezultato vidurkį, kuris siekia 23,9 taško, o gimnazijos rezultatas – 23,6. Pagerėjo anglų kalbos brandos egzaminų rezultatai, 80 proc. (2022 m. – 66,7 proc.) mokinių pasiekė pagrindinį pasiekimų lygį, o 20 proc. (2022 m. – 5,5 proc.) – aukštesnį. Gimnazijos egzamino rezultatų vidurkis aukštesnis už šalies vidurkį 1,9 taško. Mokinių geografijos egzamino taškų vidurkis taip pat didesnis už šalies 8,7 taško. 15 proc. mokinių įstojo į universitetus, 23 proc. į kolegijas, 23 proc. mokosi profesinėse mokyklose, o 39 proc. mokinių nusprendė nestudijuoti. Rezultatai aptarti Mokytojų tarybos posėdyje, sudarytas rezultatų gerinimo planas. Gimnazijoje stengiamasi palaikyti glaudų ryšį su tėvais. Dauguma tėvų sistemingai jungėsi prie elektroninio dienyno. Visų klasių auklėtojos turi socialiniuose tinkluose tėvų grupes, skirtas greitam informacijos perdavimui. Tiek ikimokyklinio ugdymo skyriuose, tiek gimnazijoje bei Alovės pagrindinio ugdymo skyriuje vyko tėvų susirinkimai (vidutiniškai 2 tėvų susirinkimai kiekvienoje klasėje ir grupėje), du tėvų susirinkimai ,,Apskritojo stalo diskusijos“, pagal poreikį organizuoti trišaliai pokalbiai. Su tėvais (globėjais, rūpintojais) susisiekiama kiekvieną kartą, pastebėjus pokytį vaikų elgesyje, aptariant adaptaciją ar norint pasikalbėti apie pažangumą ir kt.  Pasikeitus gimnazijos administracijai didelis dėmesys skiriamas bendruomenės telkimui, bendriems susitarimams priimti ir juos įgyvendinti. Gimnazijoje ir jos skyriuose dirba 62 mokytojai, iš kurių: 10 mokytojų, 22 vyresnieji mokytojai, 25 metodininkai, 5 neatestuoti mokytojai bei 5 švietimo pagalbos specialistai, iš kurių: 1 turi specialiojo pedagogo kategoriją, 1 vyresniojo socialinio pedagogo kvalifikacinę kategoriją, 2 logopedo metodininko ir vienas pirmą psichologo (arba eksperto) kvalifikacinę kategoriją. 2023 m. vienas mokytojas įgijo aukštesnę kvalifikacinę kategoriją. Nuo 2023 m. rudens buvo suorganizuoti 5 bendruomenės telkimo renginiai, kurie motyvavo darbuotojus geriau dirbti, pažinti vieni kitus ir palaikyti draugiškus santykius. Tai leido kurti pozityvią atmosferą. Dirbant komandose buvo atnaujintas lankomumo, socialinės-pilietinės veiklos aprašas, primintos asmens duomenų apsaugos taisyklės. Geri santykiai, dėmesys kiekvienam vaikui, kokybiškas ugdymas leidžia išlaikyti panašų mokinių ir ugdytinių skaičių, Alovės pagrindiniame ugdymo skyriuje neliko jungtinių klasių:

|  |  |  |  |
| --- | --- | --- | --- |
|  | **Mokinių skaičius 2023 m.** | **Mokinių skaičius 2022 m.** | **Mokinių skaičius 2021 m.** |
| Daugų Vlado Mirono gimnazija | 221 | 227 | 228 |
| Daugų ikimokyklinio ugdymo skyrius | 67 | 72 | 59 |
| Alovės pagrindinio ugdymo skyrius | 103 | 101 | 97 |
| Venciūnų ikimokyklinis skyrius | 32 | 34 | 38 |
| **Viso:** | 423 | 434 | 422 |

 Visuose skyriuose 100 proc. patenkinami tėvų prašymai priimti vaikus į ikimokyklinio ir priešmokyklinio ugdymo grupes. Mokiniams teikiamos nemokamo maitinimo ir pavežėjimo paslaugos. Nemokamą maitinimą 2023 m. gruodžio 31 d. duomenimis gavo 160 mokinių (11 mokinių mažiau lyginant su 2022 m.), 2023 m. pavežama 2 mokiniais daugiau nei 2022 m. – 176 mokiniai (174 mokykliniu autobusu, 2 maršrutiniu autobusu). Norint sumažinti mokinių atskirtį, stengiamasi sudaryti kuo palankesnes ugdymosi sąlygas. Mokytojai motyvuojami kuriant šiuolaikiškas mokomąsias erdves, atnaujinant priemones. 2023 metais nupirkta 13 išmanių lentų, Daugų Vlado Mirono gimnazijoje atnaujintas vienas pradinių klasių kabinetas, įrengta darbo vieta specialiajam pedagogui, nupirkta grožinės literatūros knygų, technologijų pamokoms reikalingų įrankių, fizinio ugdymo pamokoms kamuolių ir kitų priemonių. Alovės pagrindinio ugdymo skyriuje įrengtas erdvus ir jaukus technologijų kabinetas, kuriame vyksta ne tik technologijų, bet ir kitų dalykų pamokos, etikos-tikybos kabinetas, mokytojų kambarys bei pagerintos sąlygos ikimokyklinio ir priešmokyklinio ugdymo vaikams, įrengiant naują sanitarinį mazgą. Daugų ikimokyklinio ugdymo skyriaus priešmokyklinio ugdymo grupei nupirkta išmanioji lenta, visos grupės aprūpintos naujais kilimais, nupirkti nauji žaislai. Venciūnų ikimokyklinio ugdymo skyriuje taip pat nupirkti nauji žaislai ir kitos edukacinės priemonės. Išnaudota 100 proc. lėšų, skirtų vadovėliams įsigyti. 2023 m. – 40 mokytojų ir pagalbos mokiniui specialistų (2022 m. – 35 mokytojai) dalinai kompensuojama kelionė į /iš darbo. Motyvuojant mokytojus, jiems sudaromos palankios galimybės studijuoti aukštosiose mokyklose. Daugų ikimokyklinio ugdymo skyriuje nuo 2023 m. lapkričio mėnesio priešmokyklinio ugdymo grupės mokytojai darbą palengvina mokytojo padėjėjas. 2023 metais gimnazijai skirta 2 576 773,60 Eur, iš kurių panaudota 2 576 773,60 Eur.

|  |  |  |
| --- | --- | --- |
|  | **Suplanuota, Eur** | **Panaudota, Eur** |
| Mokymo lėšos | 1 426 501,85 | 1 426 501,85 |
| Savivaldybės lėšos skirtos ugdymo aplinkai | 1 049 598,00 | 978 957,17 |
| Nemokamam maitinimui skirtos lėšos | 61 673,75 | 60 193,65 |
| Biudžetinės įstaigos pajamos | 39 000,00 | 23 479,76 |

Vieno mokinio išlaikymas – 5884,47 Eur.

|  |  |  |  |  |  |
| --- | --- | --- | --- | --- | --- |
|  | Mokymo priemonėms | Vadovėliams | Kvalifikacijos kėlimui | Mokinių pažintinei veiklai | Informacinių technologijų prekėms ir paslaugoms |
| Panaudota lėšų, Eur | 8835 | 1690,42 | 3896,00 | 1443,00 | 59900,00 |

 Alytaus r. Daugų Vlado Mirono gimnazija dalyvavo projekte „Skaitmeninio ugdymo turinio kūrimas ir diegimas“ ir vadovėliams išleido 11 941,20 Eur. Apibendrinant galima teigti, kad visos priemonės padeda kurti pilietišką, kūrybišką, sveikai ir saugiai gyvenančią bendruomenę, o tai ir yra pagrindinis strateginis gimnazijos tikslas. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Sėkmingai įgyvendinti ugdymo turinį, užtikrinant tinkamas kokybiško ugdymo sąlygas visiems mokiniams. | 1.1.1. Sudarytos sąlygos mokytojų kvalifikacijos kompetencijų tobulinimui. | * + - 1. 97 proc. mokytojų dalyvaus UT atnaujinimo ir kt. seminaruose.
 | **Įgyvendinta**.Nuo 2023 m. rugsėjo 1 d. nelyginėse klasėse pradėtos įgyvendinti atnaujintos BP.  100 proc.  mokytojų dalyvavo seminaruose, kuriuose buvo didelis dėmesys skiriamas atnaujintoms programoms, skaitmeninėms priemonėms. Dalis mokytojų savo patirtimi dalinosi mokymų metu, teikė pasiūlymus, pastabas, todėl po seminarų galėjo mokydami mokinius naudotis kartu su kolegomis parengtais planais, mokymosi medžiaga. 100 proc. mokytojų dalyvavo seminaruose ir tobulino savo kvalifikaciją. |
|  | * + 1. Atnaujinta pagalbos mokiniams sistema, orientuota į įvairių poreikių turinčius arba ypatingai gabius mokinius.
 | * + - 1. Bus teikiamos tikslinės konsultacijos gabiems mokiniams.
 | **Įgyvendinta**.100 proc. mokytojų teikia mokiniams tikslines konsultacijas ruošiant juos konkursams, renginiams, olimpiadoms, varžyboms.  |
|  |  | * + - 1. 100 proc. mokinių gaus PPT rekomenduojamą specialiąją pagalbą.
 | **Įgyvendinta**. 5 mokiniams PPT rekomenduoja teikti specialiąją pagalbą. Visi mokiniai turi mokytojo padėjėją, kuris teikia specialiąją pagalbą.  |
|  |  | * + - 1. 1 kartą aptarsime 5 klasės adaptaciją, organizuojant mokančių mokytojų ir tėvų susirinkimą, 1 kartą su mokytojais aptarsime kiekvienos klasės stipriąsias ir tobulintinas sritis, organizuojant tikslinius susirinkimus.
 | **Iš esmės įgyvendinta.** 2023 m. gruodžio 7 d. buvo organizuotas tėvų susirinkimas, kurio metu buvo aptarta 5 klasės mokinių adaptacija, aptarti pozityvūs klasės aspektai bei atkreiptas dėmesys į kylančias problemas, pradinių klasių mokytoja taip pat pasidalino savo įžvalgomis. Aptartos visų klasių situacijos su mokytojais dėl mokinių, patiriančių mokymosi sunkumų, sudarytas planas problemoms spręsti. Didelis dėmesys skirtas IV g, III g klasėms dėl artėjančių brandos egzaminų ir tarpinių patikrinimų. |
|  | * + 1. Gimnazijoje dirba visi reikalingi mokytojai
 | * + - 1. Bus surasta 100 proc. reikalingų mokytojų.
 | **Įgyvendinta**. 2023 m. rugpjūčio mėnesį trūko direktoriaus pavaduotojo ugdymui, fizinio ugdymo, matematikos, dviejų anglų kalbos mokytojų bei vieno ikimokyklinio ugdymo mokytojo. Surasti 100 proc. trūkstamų darbuotojų. |
|  | * + 1. Bendradarbiaujama su socialiniais partneriais, siekiant tikslingos mokinių socialinės-pilietinės veiklos įgyvendinimo.
 | * + - 1. Bus sudarytos bent 3 bendradarbiavimo sutartys.
 | **Įgyvendinta**. Nuo 2023 m. rugsėjo mėnesį sudarytos 4 naujos bendradarbiavimo sutartys su įvairiomis švietimo įstaigomis (Lazdijų Motiejaus Gustaičio gimnazija, Lazdijų „Kregždutės“ mokykla-darželiu, Alytaus Dainavos progimnazija, asociacija „Daugų kraštas“), atnaujintas bendradarbiavimas su Lietuvos sutrikusio intelekto žmonių globos bendrijos „Viltis“ Alytaus rajono padaliniu, sudarytos 3 partnerystės sutartys su Alytaus r. viešosios bibliotekos Daugų skyriumi įgyvendinant projektus.Su partneriais aptartos galimybės įtraukti mokinius į socialinės-pilietinės veiklos sėkmingą įgyvendinimą.  |
| 1.2. Kurti pozityvią aplinką bendruomenėje, užtikrinant darbuotojų profesinę gerovę | 1.2.1. Skatinami geri tarpusavio santykiai, mokytojų bendradarbiavimas, paramos teikimas vienas kitam. | 1.2.1.1. Bus suorganizuoti 3 bendruomenės telkimo renginiai. | **Įgyvendinta**. Nuo 2023 m. liepos 28 d. suorganizuoti 5 bendruomenės telkimo renginiai: 1. Minint Mokslo ir žinių dieną;2.Kolektyvo edukacinė išvyka į Pivašiūnų amatų centrą Tarptautinės mokytojų dienos proga;3. Kolektyvo telkimas „Stebuklų šalyje“ per mokinių rudens atostogas; 4. Seminaras „Ugdymo įstaigos komandos stiprinimas prisitaikant prie organizacijos pokyčių“;5. Kalėdinis renginys visam gimnazijos kolektyvui. |
|  |  | 1.2.1.2. Mokytojai teiks pagalbą naujai pradėjusiems dirbti darbuotojams. | **Įgyvendinta**. 100 proc. naujai pradėjusiems dirbti darbuotojams teikiama pagalba: mokytojams mentoriams skirta bendruomeninių valandų, kad galėtų padėti kolegoms, aptarnaujančiam personalui pagalbą teikia tiesioginis vadovas.  |
|  |  | 1.2.1.3. Skyrių mokytojai bendradarbiaus tarpusavyje, kartu dalyvaus Metodinės tarybos veikloje. | **Įgyvendinta**. 2023 m. vyko 7 Metodinės tarybos posėdžiai. Nuo 2023 m. rugsėjo 1 d. suorganizuoti 3 Metodinės tarybos posėdžiai. Juose dalyvavo Alovės pagrindinio ugdymo skyriaus mokytojų atstovai, aptartos gimnazijos ir skyriaus bendradarbiavimo galimybės.  |
| 1.3. Kurti naujas bei puoselėti esamas edukacines ir poilsio aplinkas. | 1.4.1. Sukurta patraukli ir estetiška ugdomoji aplinka, erdvės pritaikytos ugdymo tikslams. QR kodų taikymas ugdymo procese padės sustiprinti mokinių mokymosi motyvaciją. Tyrinėjimu grindžiamas ugdymas sudomins vaikus mokytis ne paviršutiniškai, o labiau įsigilinant į juos supančią aplinką, objektus. | 1.4.1. Bus įkurta edukacinė erdvė prie muziejaus, atnaujinta dalies kabinetų materialinė bazė, įsigyta baldų, kompiuterių, bent 3 inovatyvios ugdymo priemonės, žaislų ir kt. priemonių. | **Įgyvendinta**. 2023 m. rugpjūčio pab. įkurta edukacinė erdvė prie muziejaus, atnaujintas pirmos klasės kabinetas. 100 proc. ikimokyklinio ir priešmokyklinio ugdymo grupių skirtos lėšos atnaujinti žaislams ir kt. edukacinėms priemonėms, nupirkti nauji kilimai. Metų pabaigoje nupirkti 2 nauji kompiuteriai, 2 spausdintuvai, 9 išmaniosios lentos, naujos IT kabineto kėdės, atnaujintos technologijų pamokomas reikalingos priemonės, naujos grožinės knygos, reikalingos įgyvendinti UTA.  |
|  |  | 1.4.2. 50 proc. mokytojų pamokose ir/ar renginiuose naudos QR kodus. | **Įgyvendinta**. QR kodai sėkmingai naudojami per renginius bei dalyje pamokų, nes atnaujintuose vadovėliuose yra pateikiama papildoma informacija naudojant QR kodus (biologija, lietuvių kalba, fizika ir kt.). |
|  |  | 1.4.3. Mokytojai organizuos bent 10 veiklų ne mokyklos patalpose, o išnaudojant miestelio ir kt. erdves. | **Įgyvendinta**. Mokytojai sėkmingai išnaudojo lauko, miestelio bei kitas erdves ir organizavo 100 veiklų ne gimnazijos patalpose.  |
| 1.4. Tobulinti gimnazijos valdymą.  | 1.4.1. Atnaujintos tvarkos ir elgesio algoritmai atneš aiškumo ir konkretumo. | 1.4.1.1. Bus atnaujinti teisės aktų neatitinkantys aprašai, tvarkos, patobulintas mokyklos dokumentacijos planas, atnaujinta asmens duomenų apsaugos tvarka. | **Įgyvendinta**. Atnaujintas lankomumo, socialinės-pilietinės tvarkos aprašas, mokytojai pakartotinai supažindinti su asmens duomenų tvarka, mokiniams ir mokytojams primintos mokinio elgesio taisyklės bei susitarta dėl veiksmų.  |
|  |  | 1.4.1.2. Atnaujinta informacija gimnazijos svetainėje, įkelti trūkstami dokumentai. | **Įgyvendinta**. Gimnazijos svetainėje atnaujinta informacija susijusi su 2023-2024 m. m. ugdymu. Atnaujinta sutartis su įmone svetainesmokykloms.lt, kuri atliks svetainės auditą ir ją padarys aiškesnę bei veiksmingesnę. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. 1 kartą su mokytojais aptarsime kiekvienos klasės stipriąsias ir tobulintinas sritis, organizuojant tikslinius susirinkimus. | Iš esmės įgyvendinta, nes aptarti kiekvienos klasės mokinių mokymosi sunkumai, aptartos priežastys, numatyta pagalba. Praėjus adaptacijai po vasaros atostogų, trūko laiko organizuoti kiekvienos klasės tikslinius susitikimus dėl objektyvių priežasčių.  |
| 2.2. |  |
| 2.3. |  |
| 2.4. |  |
| 2.5. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Įsteigtas specialiosios pedagogės etatas, surastas specialistas ir įrengtas jam darbo kabinetas. | 100 proc. mokinių, kuriems PPT rekomenduojamos specialiojo pedagogo konsultacijos, gauna pagalbą Alytaus r. Daugų Vlado Mirono gimnazijoje. |
| 3.2. Išaugusi neformaliojo švietimo pasiūla Venciūnų ir Daugų ikimokyklinio ugdymo skyriuose. Venciūnuose organizuojami keramikos užsiėmimai, o Dauguose – robotikos. | Mokiniai ugdo įvairias kompetencijas, didelis dėmesys kreipiamas smulkiajai motorikai lavinti. |
| 3.3. Įsteigtas priešmokyklinio ugdymo mokytojo padėjėjo etatas. | Priešmokyklinio ugdymo mokiniai valgyti gali savo grupėje, nereikia eiti į kitas grupes po kelis vaikus, galima užtikrinti ugdytinių saugumą. |
| 3.4. |  |
| 3.5. |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☒ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Asmeninio veiksmingumo; |
| 7.2. Švietimo įstaigos struktūros, procesų, išteklių valdymo. |

**V SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gimnazijos tarybos pirmininkė \_\_\_\_\_\_\_\_\_\_ Sigita Juškevičienė \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

 Merė \_\_\_\_\_\_\_\_\_ Rasa Vitkauskienė \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

 Direktorė \_\_\_\_\_\_\_\_\_\_ Jurgita Kamandulienė \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)